นายกฯ ติง รถดับเพลิงใต้ แพงเกิน
ประชาไท - 21 ธ.ค.47นางสาวศันสนีย์ นาคพงศ์ รองโฆษกประจำสำนักนายกรัฐมนตรีกล่าวว่า ที่ประชุมคณะรัฐมนตรี (ครม.) ได้อนุมัติหลักการที่กระทรวงมหาดไทยขออนุมัติงบกลางเพื่อจัดหารถยนต์ดับเพลิงขนาดจุ 2000 ลิตร ให้แก่องค์การบริหารส่วนตำบล (อบต.) ในพื้นที่เสี่ยงภัย 3 จังหวัดชายแดนภาคใต้ จำนวน 42 คันใน 42 พื้นที่ คันละ 3550000 บาท เป็นเงินทั้งสิ้น 149100000 บาท แต่นายกรัฐมนตรีติงว่าแพงเกินไป ควรกลับไปพิจารณาความเหมาะสมใหม่ เพราะความต้องการใช้รถดับเพลิงอาจต้องการขนาดที่เข้าออกพื้นที่สะดวก มีประสิทธิภาพ ไม่ใช่คันใหญ่ๆ เสมอไป รองโฆษกฯ กล่าว ทั้งนี้ ตามรายงานของของกระทรวงมหาดไทยระบุว่า นับตั้งแต่ต้นปีเป็นต้นมา สถานการณ์ภาคใต้ยังไม่มีทีท่าจะสงบลง ยังมีการลอบทำร้ายประชาชนอย่างต่อเนื่อง โดยเฉพาะการลอบเผาอาคารที่ทำการราชการ โรงเรียน ตลอดจนบ้านเรือนประชาชน ตั้งแต่เดือนมกราคม -พฤศจิกายนที่ผ่านมามีกว่า 360 ครั้ง และการเข้าควบคุมเพลิงเป็นไปได้ยาก เนื่องจากยังขาดแคลนเครื่องมือและรถยนต์ดับเพลิงที่มีประสิทธิภาพเพียงพอ 
ประชาไท - 21 ธ.ค.47 นางสาวศันสนีย์ นาคพงศ์ รองโฆษกประจำสำนักนายกรัฐมนตรีกล่าวว่า ที่ประชุมคณะรัฐมนตรี (ครม.) ได้อนุมัติหลักการที่กระทรวงมหาดไทยขออนุมัติงบกลางเพื่อจัดหารถยนต์ดับเพลิงขนาดจุ 2000 ลิตร